title: Direttiva 2009/114/KE tal-Parlament Ewropew u tal-Kunsill tas- 16 ta’ Settembru 2009 li temenda d-Direttiva tal-Kunsill 87/372/KEE dwar il-firxiet ta’ frekwenza li għandhom jiġu rriżervati għall-introduzzjoni koordinata ta’ komunikazzjonijiet mobbli terrestri pubbliċi ċellulari diġitali pan-Ewropej fil-Komunità (Test b’relevanza għaż-ŻEE)

text:
                  20.10.2009

                  MT

                  Il-Ġurnal Uffiċjali tal-Unjoni Ewropea

                  L 274/25

            DIRETTIVA 2009/114/KE TAL-PARLAMENT EWROPEW U TAL-KUNSILL
      tas-16 ta’ Settembru 2009
      li temenda d-Direttiva tal-Kunsill 87/372/KEE dwar il-firxiet ta’ frekwenza li għandhom jiġu rriżervati għall-introduzzjoni koordinata ta’ komunikazzjonijiet mobbli terrestri pubbliċi ċellulari diġitali pan-Ewropej fil-Komunità
      (Test b’relevanza għaż-ŻEE)
      IL-PARLAMENT EWROPEW U L-KUNSILL TAL-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
      Wara li kkunsidraw il-proposta mill-Kummissjoni,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Wara li kkonsultaw lill-Kumitat tar-Reġjuni,
      Filwaqt li jaġixxu skont il-proċedura stabbilita fl-Artikolu 251 tat-Trattat (2),
      Billi:

                  (1)

                  Id-Direttiva tal-Kunsill 87/372/KEE (3), ikkomplementata bir-Rakkomandazzjoni tal-Kunsill tal-25 ta’ Ġunju 1987 dwar l-introduzzjoni koordinata ta’ komunikazzjonijiet mobbli terrestri pubbliċi ċellulari diġitali pan-Ewropej fil-Komunità (4) u bir-Riżoluzzjoni tal-Kunsill tal-14 ta’ Diċembru 1990 dwar l-aħħar fażi tal-introduzzjoni koordinata ta’ komunikazzjonijiet mobbli terrestri pubbliċi ċellulari diġitali pan-Ewropej fil-Komunità (il-GSM) (5), għarfu il-ħtieġa li jużaw bis-sħiħ ir-riżorsi offruti min networks moderni tat-telekomunikazzjonijiet, b’mod partikolari r-radju mobbli, fl-interessi tal-iżvilupp ekonomiku tal-Komunità. Intgħarfet ukoll l-opportunità waħdanija offruta mill-mogħdija għas-sistema mobbli ċellulari diġitali tat-tieni ġenerazzjoni sabiex jiġu stabbiliti komunikazzjonijiet mobbli fuq livell tassew pan-Ewropew.

                  (2)

                  Il-firxiet tal-frekwenzi ta’ 890-915 MHz u 935-960 MHz kienu riżervati għal servizz pubbliku ta’ komunikazzjonijiet mobbli ċellulari diġitali pan-Ewropew li jkun provdut f’kull Stat Membru skont speċifikazzjoni komuni, magħrufa bħala GSM. Wara l-hekk imsejħa firxa ta’ estensjoni (880-890 MHz u 925-935 MHz) saret disponibbli għall-operazzjonijiet GSM, u flimkien dawn il-firxiet ta’ frekwenza huma magħrufin bħala l-firxa tad-900 Mhz.

                  (3)

                  Sa mill-1987, żviluppaw teknoloġiji ġodda diġitali tar-radju li kienu kapaċi jipprovdu komunikazzjonijiet elettroniċi pan-Ewropej, li jistgħu jeżistu flimkien mal-GSM fil-firxa ta’ 900 MHz f’kuntest regolatorju iktar newtrali minn qabel fuq livell teknoloġiku. Il-firxa ta’ 900 MHz għandha karatteristiċi tajbin ta’ propagazzjoni, li jkopru distanzi itwal minn firxiet ta’ frekwenzi ogħla, u li jippermettu servizzi moderni bil-vuċi, data u multimedjali sabiex ikunu estiżi għal zoni anqas ippopolati u rurali.

                  (4)

                  Sabiex tikkontribwixxi għall-objettivi tas-suq intern u tal-komunikazzjoni tal-Kummissjoni tal-1 ta’ Ġunju 2005 bit-titolu “Inizjattiva i2010 - Soċjetà Ewropea ta’ Informazzjoni għat-tkabbir u l-impjiegi”, filwaqt li tinżamm id-disponibbiltà tal-GSM għall-utenti madwar l-Ewropa, u sabiex tiġi mmassimizzata l-kompetizzjoni billi tiġi offruta lill-utenti għażla wiesgħa ta’ servizzi u teknoloġiji, l-użu tal-firxa tad-900 MHz għandu jkun disponibbli għal teknoloġiji oħra għall-forniment ta’ servizzi oħra pan-Ewropej kompatibbli u avvanzati li jistgħu jeżistu flimkien mal-GSM.

                  (5)

                  L-użu futur tal-firxa tad-900 MHz, u b’mod partikolari l-kwistjoni dwar kemm il-GSM se jdum ikun t-teknoloġija ta’ riferiment għall-koeżistenza teknika f’din il-firxa, huwa kwistjoni ta’ importanza strateġika għas-suq intern. Dan għandu jiġi eżaminat flimkien mal-kwistjonijiet l-oħra tal-politika ta’ aċċess mingħajr fili tal-Komunità fil-programmi futuri ta’ politika dwar l-ispettrum tar-radju, li għandhom jiġu adottati skont id-Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar kwadru regolatorju komuni għan-networks ta’ komunikazzjonijiet u servizzi elettroniċi (Direttiva Kwadru) (6). Dawk il-programmi jistabbilixxu orjentamenti u objettivi politiċi għall-ippjanar strateġiku tal-użu tal-ispettrum tar-radju, b’koperazzjoni mill-qrib mal-Grupp tal-Politika għall-Ispettrum tar-Radju (RSPG) stabbilit bid-Deċiżjoni tal-Kummissjoni 2002/622/KE (7).

                  (6)

                  Il-liberalizzazzjoni tal-użu tal-firxa tad-900 MHz tista’ possibilment twassal għal distorsjonijiet fil-kompetizzjoni. B’mod partikolari, fejn fil-każ ta’ xi operaturi ta’ telekomunikazzjonijiet mobbli ma ġiex assenjat lilhom spettru fil-firxa tad-900 MHz, dawn jistgħu jkunu fi żvantaġġ f’dak li għandu x’jaqsam ma’ kost u effiċjenza meta mqabbel ma’ operaturi li se jkunu kapaċi jipprovdu servizzi 3G f’dik il-firxa. Fl-ambitu tal-qafas regolatorju dwar il-komunikazzjonijiet elettroniċi, u b’mod partikolari d-Direttiva 2002/20/KE tal-Parlament Ewropew u tal-Kunsill tas-7 ta’ Marzu 2002 dwar l-awtorizzazzjoni ta’ networks u servizzi ta’ komunikazzjonjiet elettroniċi (Direttiva ta’ Awtorizzazzjoni) (8), l-Istati Membri jistgħu jemendaw u/jew jirrivedu d-drittijiet tal-użu tal-ispettru u b’hekk ikollhom il-għodod biex jittrattaw, fejn meħtieġ, dawn id-distorsjonijiet possibbli.

                  (7)

                  Fi żmien sitt xhur mid-dħul fis-seħħ ta’ din id-Direttiva, l-Istati Membri għandhom jittrasponu d-Direttiva 87/372/KEE kif emendata. Filwaqt li dan, minnu nnifsu, ma jirrikjedix li l-Istati Membri jimmodifikaw id-drittijiet eżistenti tal-użu jew li jibdew proċedura ta’ awtorizzazzjoni, huma għandhom jiġu konformi mar-rekwiżiti tad-Direttiva 2002/20/KE ladarba l-firxa tad-900 MHz tkun saret disponibbli skont din id-Direttiva. Huma u jagħmlu hekk, huma għandhom jeżaminaw b’mod partikolari jekk l-implimentazzjoni ta’ din id-Direttiva tistax toħloq distorsjoni fil-kompetizzjoni fis-swieq tat-telekomunikazzjonijiet mobbli kkonċernati. Fil-każ li jikkonkludu li dan ikun il-każ, għandhom jikkunsidraw jekk ikunx oġġettivament iġġustifikat u proporzjonat li jemendaw id-drittijiet tal-użu ta’ dawk l-operaturi li kienu ngħataw id-drittijiet tal-użu tal-frekwenzi tad-900 MHz u fejn proporzjonat, jirrivedu dawn id-drittijiet ta’ użu u jirridistribwixxu dawn id-drittijiet sabiex jindirizzaw dawn id-distorsjonijiet. Għandha ssir konsultazzjoni pubblika qabel tittieħed kwalunkwe deċiżjoni fir-rigward ta’ din il-proċedura.

                  (8)

                  Kwalunkwe spettru li jsir disponibbli taħt din id-Direttiva għandu jiġi allokat b’mod trasparenti u b’tali mod li jiġi żgurat li ma jkunx hemm distorsjoni tal-kompetizzjoni fis-swieq rilevanti.

                  (9)

                  Sabiex is-sistemi l-oħra jeżistu flimkien ma’ sistemi GSM fl-istess firxa, għandhom jevitaw interferenza li tagħmel il-ħsara billi jkunu applikati kundizzjonijiet dwar l-użu tekniku li jistgħu jkunu applikati għal teknoloġiji għajr dawk GSM li jużaw il-firxa tad-900 MHz.

                  (10)

                  Id-Deċiżjoni Nru 676/2002/KE tal-Parlament Ewropew u tal-Kunsill tas-7 ta’ Marzu 2002 dwar il-qafas regolatorju dwar l-ispettru tar-radju fil-Komunità Ewropea (id-Deċiżjoni dwar l-Ispettru tar-Radju) (9) tippermetti lill-Kummissjoni tadotta miżuri ta’ implimentazzjoni teknika sabiex tiżgura kundizzjonijiet armonizzati għad-disponibbiltà u l-użu effiċjenti tal-ispettru tar-radju.

                  (11)

                  Kif mitlub mill-Kummissjoni, il-Konferenza Ewropea tal-Amministrazzjonijiet Postali u tat-Telekomunikazzjonijiet (CEPT) ipproduċiet rapporti tekniċi li juru li s-sistemi UMTS (Sistema ta’ Telekomunikazzjoni Mobbli Universali) jistgħu jeżistu flimkien ma’ sistemi GSM fil-firxa tad-900 MHz. Il-firxa tad-900 MHz għandha għalhekk tinfetaħ għall-UMTS, sistema li tista’ teżisti flimkien mas-sistemi GSM, kif ukoll għal sistemi oħra hekk kif ikun jista’ jiġi ppruvat li huma jistgħu jeżistu flimkien mas-sistemi GSM skont il-proċedura stipulata fid-Deċiżjoni dwar l-Ispettru tar-Radju għall-adozzjoni ta’ kundizzjonijiet armonizzati għad-disponibbiltà u l-użu effiċjenti tal-użu tal-ispettru tar-radju. Meta Stat Membru jiddeċiedi li jassenja drittijiet tal-użu għal sistemi li jużaw l-ispeċifikazzjoni UMTS 900, l-applikazzjoni tad-Deċiżjoni dwar l-Ispettru tar-Radju, u d-dispożizzjonijiet tad-Direttiva 2002/21/KE, għandhom jiżguraw li dawn is-sistemi jkunu protetti minn interferenza li jagħmlu l-ħsara minn sistemi oħra li jkunu qed jitħaddmu.

                  (12)

                  Għandha tkun żgurata protezzjoni xierqa bejn l-utenti tal-firxiet koperti minn din id-Direttiva u għall-utenti eżistenti fil-firxiet adjaċenti. Barra minn hekk, għandhom ikunu kkunsidrati sistemi prospettivi għal komunikazzjonijiet aeronawtiċi ‘l fuq minn 960 MHz, li jgħinu jissodisfaw il-miri tal-politika tal-Komunità f’dan is-settur. Is-CEPT tat parir tekniku f’dan ir-rigward.

                  (13)

                  Għandha tiżdied il-flessibbiltà fil-maniġment tal-ispettru u fl-aċċess għall-ispettru sabiex isir kontribut għall-objettivi tas-suq intern fil-komunikazzjonijiet elettroniċi. Għalhekk il-firxa ta’ 900 MHz għandha tkun miftuħa għal sistemi oħra għall-forniment ta’ servizzi oħra pan-Ewropej hekk kif ikun jista’ jintwera li dawk is-sistemi jistgħu jeżistu flimkien ma’ sistemi ta’ GSM.

                  (14)

                  Sabiex tippermetti teknoloġiji diġitali ġodda li jkunu mwaqqfa fil-firxa tad-900 MHz flimkien ma’ sistemi tal-GSM, id-Direttiva 87/372/KEE għandha tkun emendata u għandha titneħħa r-riżerva esklussiva ta’ din il-firxa għall-GSM,

            ADOTTAW DIN ID-DIRETTIVA:
      Artikolu 1
      Emendi għad-Direttiva 87/372/KEE
      Id-Direttiva 87/372/KEE hija b’dan emendata kif ġej:

                  (1)

                  l-Artikolu 1 huwa sostitwit b’dan li ġej:
                  “Artikolu 1
                  1.   L-Istati Membri għandhom jagħmlu l-firxiet tal-frekwenzi 880-915 MHz u 925-960 MHz (il-firxa tad-900 MHz) disponibbli għas-sistemi tal-GSM u tal-UMTS, kif ukoll għal sistemi oħra terrestri li huma kapaċi jipprovdu servizzi ta’ komunikazzjonijiet elettroniċi li jistgħu jeżistu flimkien mas-sistemi tal-GSM, skont l-implimentazzjoni teknika tal-miżuri adottati skont id-Deċiżjoni Nru 676/2002/KE tal-Parlament Ewropew u tal-Kunsill tas-7 ta’ Marzu 2002 dwar qafas regolatorju għall-politika dwar l-ispettru tar-radju fil-Komunità Ewropea (Deċiżjoni dwar l-Ispettri tar-radju) (*).
                  2.   L-Istati Membri għandhom, meta jimplimentaw din id-Direttiva, jeżaminaw jekk l-assenjazzjoni tal-ispettru tal-firxa tad-900 MHz lill-operaturi tat-telefonija mobbli li jikkompetu fit-territorju tagħhom għandhiex it-tendenza li xxekkel il-kompetizzjoni fis-swieq konċernati tat-telefonija mobbli u fejn ikun ġustifikat u proporzjonat, għandhom jindirizzaw dan ix-xkiel skont l-Artikolu 14 tad-Direttiva 2002/20/KE tal-Parlament Ewropew u tal-Kunsill tas-7 ta’ Marzu 2002 dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni) (**).

                     (*)  ĠU L 108, 24.4.2002, p. 1 (Ħarġa Speċjali bil-Malti, Kap 13, Vol 29, p. 317)."

                     (**)  ĠU L 108, 24.4.2002, p. 21 (Ħarġa Speċjali bil-Malti, Kap 13, Vol 29, p. 337).”;"

                  (2)

                  l-Artikolu 2 huwa sostitwit b’dan li ġej:
                  “Artikolu 2
                  Għall-finijiet ta’ din id-Direttiva, għandhom japplikaw id-definizzjonijiet li ġejjin:

                              (a)

                              ‘sistema GSM’ tfisser network ta’ komunikazzjonijiet elettroniċi, li huma konformi, mal-istandards tal-GSM, kif ippubblikati mill-ETSI, b’mod partikulari l-EN 301 502 u l-EN 301 511;

                              (b)

                              ‘sistema UMTS’ tfisser network ta’ komunikazzjonijiet elettroniċi, li huma konformi, mal-istandards tal-UMTS, kif ippubblikati mill-ETSI, b’mod partikulari l-EN 301 908-1, EN 301 908-2, EN 301 908-3 u l-EN 301 908-11.”;

                  (3)

                  l-Artikolu 3 huwa sostitwit b’dan li ġej:
                  “Artikolu 3
                  1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sad-9 ta’ Mejju 2010. Huma għandhom jikkomunikaw minnufih lill-Kummissjoni t-test ta’ dawk il-miżuri u tabella ta’ korrelazzjoni bejn dawk il-miżuri u din id-Direttiva.
                  Meta l-Istati Membri jadottaw dawk il-miżuri, dawn għandhom jinkludu referenza għal din id-Direttiva jew tali referenza għandha takkumpanjahom meta jiġu pubblikati uffiċjalment. Il-metodi kif issir tali referenza għandhom jiġu stabbiliti mill-Istati Membri.
                  2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert b’din id-Direttiva.”;

                  (4)

                  l-Artikolu 4 huwa mħassar.

            Artikolu 2
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 3
      Indirizzati
      Din id-Direttiva hija indirizzata lill-Istati Membri.

         Magħmul fi Strasburgu, is-16 ta’ Settembru 2009.

               Għall-Parlament Ewropew

               Il-President

            J. BUZEK

               Għall-Kunsill

               Il-President

            C. MALMSTRÖM

         (1)  Opinjoni tal-25 ta’ Frar 2009 (għadha mhijiex pubblikata fil-Ġurnal Uffiċjali).

         (2)  Opinjoni tal-Parlament Ewropew tas-6 ta’ Mejju 2009 (għadha mhijiex pubblikata fil-Ġurnal Uffiċjali) u Deċiżjoni tal-Kunsill tas-27 ta’ Lulju 2009.

         (3)  ĠU L 196, 17.7.1987, p. 85.

         (4)  ĠU L 196, 17.7.1987, p. 81.

         (5)  ĠU C 329, 31.12.1990, p. 25.

         (6)  ĠU L 108, 24.4.2002, p. 33.

         (7)  ĠU L 198, 27.7.2002, 49.

         (8)  ĠU L 108, 24.4.2002, p. 21.

         (9)  ĠU L 108, 24.4.2002, p. 1.


Avviż Legali Importanti

|

31993L0059

Id-Direttiva tal-Kunsill 93/59/KEE tat-28 Ġunju 1993 li temenda d-Direttiva 70/220/KEE dwar l-approssimazzjoni tal-liġijiet ta' l-Istati Membri li marbuta ma' miżuri li għandhom jittieħdu kontra t-tniġġis ta' l-arja mill-emissjonijiet minn vetturi bil-mutur

Official Journal L 186 , 28/07/1993 P. 0021 - 0027 Finnish special edition: Chapter 13 Volume 24 P. 0143  Swedish special edition: Chapter 13 Volume 24 P. 0143  CS.ES Chapter 13 Volume 012 P. 136  - 142 ET.ES Chapter 13 Volume 012 P. 136  - 142 HU.ES Chapter 13 Volume 012 P. 136  - 142 LT.ES Chapter 13 Volume 012 P. 136  - 142 LV.ES Chapter 13 Volume 012 P. 136  - 142 MT.ES Chapter 13 Volume 012 P. 136  - 142 PL.ES Chapter 13 Volume 012 P. 136  - 142 SK.ES Chapter 13 Volume 012 P. 136  - 142 SL.ES Chapter 13 Volume 012 P. 136  - 142

		Id-Direttiva tal-Kunsill 93/59/KEEtat-28 Ġunju 1993li temenda d-Direttiva 70/220/KEE dwar l-approssimazzjoni tal-liġijiet ta' l-Istati Membri li marbuta ma' miżuri li għandhom jittieħdu kontra t-tniġġis ta' l-arja mill-emissjonijiet minn vetturi bil-muturIL-KUNSILL TAL-KOMUNITÀ EWROPEAWara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 100a ta' dan;Wara li kkunsidra l-proposta mill-Kummissjoni [1],B'ko-operazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi huwa importanti li jiġu adottati miżuri fil-kuntest tas-suq intern; billi s-suq intern għandu jkollu fih żona fejn ma jkunx hemm l-ebda fruntieri interni, u li fiha jkun garantit il-moviment liberu ta' merkanzija, persuni, servizzi u kapital;Billi l-ewwel programm ta' azzjoni tal-Komunità Ewropea dwar il-protezzjoni ta' l-ambjent, approvat fit-22 ta' Novembru 1974 [4], sejjaħ għal konsiderazzjoni ta' l-aktar avvanzi xjentifiċi reċenti biex jiġi miġġieled it-tniġġis ta' l-arja kkawżat minn gassijiet li joħorġu minn vetturi bil-mutur u għal direttivi li kienu adottati qabel biex jiġu emendati kif suppost; billi t-tielet programm ta' azzjoni, approvat fis-7 ta' Frar 1983 [5], jipprovdi għal sforz akbar biex jitnaqqas b'mod sostanzjali l-livell preżenti ta' ħruġ ta' tniġġis minn vetturi bil-mutur;Billi d-Direttiva 70/220/KEE [6] hija waħda mid-direttivi separati tal-proċedura ta' approvazzjoni tal-KEE dwar it-tip li ġiet stabbilita bid-Direttiva 70/156/KEE tas-6 ta' Frar 1970 dwar l-approssimazzjoni tal-liġijiet fl-Istati Membri li jikkonċernaw l-approvazzjoni tat-tip ta' vetturi bil-mutur u l-karrijiet tagħhom [7];Billi d-Direttiva 70/220/KEE tistabbilixxi l-valuri ta' limitu ta' ħruġ ta' carbon monoxide u hydrocarbon mhux maħruq mill-magni ta' vetturi bħal dawn; billi dawn il-valuri ta' limitu kienu l-ewwel tnaqqsu bid-Direttiva 74/290/KEE [8] u miżjuda, f'konformità mad-Direttiva 77/102/KEE [9] b'valuri ta' limitu għal ħruġ awtorizzat ta' nitrogen oxides; billi l-valuri ta' limitu għal dawn it-tliet tipi ta' tniġġis kienu aktar tard imnaqqsa bid-Direttivi 78/665/KEE [10], 83/351/KEE [11] u 88/76/KEE [12], il-valuri ta' limitu għal ħruġ ta' inkwinanti li jikkonsistu minn partikuli minn magni li jaħdmu bid-diesel kienu ġew introdotti bid-Direttiva 88/436/KEE [13] u standards Ewropej aktar iebsin għal emissjonijiet ta' inkwinanti fil-forma ta' gassijiet minn vetturi ta' taħt 1400 cm3 kienu ġew introdotti bid-Direttiva 89/458/KEE [14]; billi dawn l-istandards kienu ġew estiżi għal karozzi kollha, indipendentement mill-kapaċità tal-magna tagħhom, fuq il-bażi ta' proċedura aktar avvanzata ta' test Ewropew, li jinkludi ċiklu tas-sewqan f'ambjent extra-urban u kriterji li jikkonċernaw emissjonijiet li jevaporaw u r-reżistenza tal-komponenti tal-vettura li għandhom x'jaqsmu mal-emissjonijiet, kif ukoll kriterji ta' inkwinanti li jikkonsistu minn partikuli aktar iebsin għal vetturi li jkunu jaħdmu b'magni diesel, li kienu ġew introdotti bid-Direttiva 91/441/KEE;Billi dawn l-istandards Ewropej iebsa japplikaw biss għal karozzi tal-passiġġieri li huma ddisinjati biex iġorru mhux aktar minn sitt persuni u li jkollhom toqol massimu ta' mhux aktar minn 2500kg; billi d-dispożizzjonijiet ta' transizzjoni li jikkonċernaw il-kategoriji l-oħra ta' vetturi huma koperti bid-Direttiva 70/220/KEE, b'mod partikolari l-vetturi kummerċjali ħfief, li għalihom hemm provduti standards inqas stretti;Billi l-impatt ambjentali tal-standards aktar stretti jkunu jistgħu jiżdiedu u jitħaffu jekk l-Istati Membri kellhom jagħtu inċentivi ta' taxxa għal xiri ta' vetturi ġodda li jikkonformaw bil-quddiem mal-standards stabbiliti f'din id-Direttiva;Billi huwa ġeneralment aċċettat li fil-futur l-iżvilupp tat-trasport fil-Komunità jkun akkumpanjat minn żieda fit-tniġġis ta' l-ambjent; billi s'issa t-tbassir uffiċjali taż-żieda fid-densità tat-traffiku eċċeda l-iżviluppi li saru s'issa; billi, għalhekk, għandhom jiġu stabbiliti standards ta' ħruġ ta' exhaust stretti afna għal vetturi kollha li għandhom magna;Billi sforz specjali ta' R & D biex jitnaqqas it-tniggis ta' l-arja minn vetturi bil-mutur jista' jkun fattur decisiv biex itejjeb il-kompetittivita ta' l-industrija Ewropea tal-vetturi;Billi l-Kummissjoni tivvaluta regolarment l-aktar progress xjentifiku reċenti li jwassal biex il-valuri ta' limitu ta' tniġġis ta' l-arja kkawżat minn vetturi bil-mutur jitnaqqas, u li jħalli t-tnaqqis xieraq biex ikun propost wara konsultazzjoni mal-Grupp tal-Emissjonijiet minn Vetturi bil-Mutur;Billi fil-fażi li ġejja biex jitnaqqsu l-valuri ta' limitu għal vetturi kummerċjali ħfief, u mingħajr preġudizzju għal valutazzjoni teknika, il-vetturi li huma tal-kategoriji II u III jistgħu jingħaqdu, waqt li jitneħħew il-valuri ta' limitu speċifiċi li japplikaw għall-kontroll ta' konformità ta' produzzjoni;Billi x-xogħol imwettaq mill-Kummissjoni f'dan il-qasam wera li l-industrija tal-Komunità għandha għad-dispożizzjoni tagħha, jew qed tipperfezzjona, teknoloġiji li permezz tagħhom il-vetturi konċernati ma' din id-Direttiva jkunu jistgħu jikkonformaw ma' standards li huma stretti bħal dawk applikabbli għal karrozzi tal-passiġġieri, billi jiġu kkunsidrati l-kondizzjonijiet speċifiċi ta' vetturi bħal dawn; billi l-istandard propost għandu jkun implimentat mill-aktar fis biex jiżgura l-konsistenza tal-miżuri meħuda mill-Komunità kontra t-tniġġis ta' l-arja minħabba t-traffiku fit-triq,ADOTTA DIN ID-DIRETTIVA:Artikolu 1L-Annessi I, III, IV, V u IX għad-Direttiva 70/220/KEE huma emendati b'konformità ma' l-Anness għal din id-Direttiva.Artikolu 21. Mill-1 ta' Ottubru 1993 l-ebda Stat Membru ma jista', minħabba raġunijiet li jikkonċernaw it-tniġġis ta' l-arja bl-emissjonijiet tagħhom:- jirrifjuta milli jagħti l-approvazzjoni tal-KEE dwar it-tip, joħorġ id-dokument stabbilit fl-aħħar inċiż ta' l-Artikolu 10(1) tad-Direttiva 70/156/KEE, jew milli jagħti l-approvazzjoni nazzjonali dwar it-tip għal tip ta' vettura bil-magna, jew- jipprojbixxi l-ewwel dħul ta' vetturi bil-mutur fis-servizz,jekk l-emissjonijiet minn dan it-tip ta' vetturi bil-mutur jew minn vetturi bħal dawn ikunu jilħqu d-dispożizzjonijiet tad-Direttiva 70/220/KEE, hekk kif emendata b'din id-Direttiva.2. Mill-1 ta' Ottubru 1993 l-Istati Membri:- jistgħu ma jagħtux aktar l-approvazzjoni tal-KEE dwar it-tip jew joħorġu d-dokument msemmi fl-aħħar vers ta' l-Artikolu 10(1) tad-Direttiva 70/156/KEE għal tip ta' vettura bil-mutur,- għandhom jirrifjutaw milli jagħtu l-approvazzjoni nazzjonali dwar it-tip għal tip ta' vettura bil-magna,li l-emissjonijiet li joħorġu minnha ma jkunux jilħqu l-kriterji ta' l-anness tad-Direttiva 70/220/KEE, emendata b'din id-Direttiva.3. Mill-1 ta' Ottubru 1994 l-Istati Membri m'għandhomx jippermettu d-dħul fis-servizz ta' vetturi li l-emissjonijiet li joħorġu minnhom ma jkunux jilħqu l-kriterji ta' l-anness tad-Direttiva 70/220/KEE, emendata b'din id-Direttiva.Artikolu 3L-Istati Membri jistgħu jagħmlu dispożizzjonijiet għal inċentivi ta' taxxa fejn jidħlu biss vetturi bil-mutur li jikkonformaw ma' din id-Direttiva. Dawn l-inċentivi għandhom jikkonformaw mad-dispożizzjonijiet tat-Trattat u, barra minn hekk, għandhom jilħqu l-kondizzjonijiet li ġejjin:- dawn għandhom ikunu japplikaw għall-vetturi ġodda kollha li jkunu għal bejgħ fis-suq ta' xi Stat Membru u li jkunu jilħqu, bil-quddiem, il-kriterji ta' din id-Direttiva,- dawn għandhom jintemmu fid-data stabbilita fl-Artikolu 2(3), biex b'hekk jiġi applikat id-dħul obbligatorju tal-valuri ta' emissjoni għal vetturi ġodda,- dawn għandhom ikunu ta' valur, għal kull tip ta' vettura, sostanzjalment inqas mill-ispiża attwali tat-tagħmir imwaħħal biex jilħaq il-valuri stabbiliti u tat-twaħħil tiegħu fuq il-vettura.Il-Kummissjoni għandha tkun infurmata fi żmien tajjeb dwar kull pjan li jkollu l-ħsieb jintroduċi jew jemenda l-inċentivi tat-taxxa msemmija fl-ewwel subparagrafu biex din tkun tista' tagħti l-kummenti tagħha.Artikolu 4Il-Kunsill, waqt li jaħdem taħt il-kondizzjonijiet stabbiliti fit-Trattat, għandu jiddeċiedi qabel il-31 ta' Diċembru 1994, fuq proposta li l-Kummissjoni għandha tkun tat qabel il-31 ta' Diċembru 1993 dwar tnaqqis ieħor fil-valuri ta' limitu.Il-valuri ta' limitu mnaqqsa m'għandhomx japplikaw qabel l-1 ta' Jannar 1996 għal tipi ta' vetturi ġodda approvati fil-kategorija I, u m'għandhomx ikunu japplikaw qabel l-1 ta' Jannar 1997 għal vetturi tal-kategoriji II u III, hekk kif speċifikat fit-tabella fil-punt 5.3.1.4. ta' l-Anness I għad-Direttiva 70/220/KEE, kif emendata b'din id-Direttiva; dawn jistgħu jservu bħala bażi għal inċentivi ta' taxxa minn dak in-nhar li d-Direttiva l-ġdida tiġi adottata.Il-valuri ta' limitu miżjuda għall-kontroll tal-produzzjoni (kif speċifikat fit-tabella taħt il-punt 7.1.1. ta' l-anness I) m'għandhomx jibqgħu japplikaw mid-dati ta' l-applikazzjoni tal-valuri ta' limitu stabbiliti fit-tieni paragrafu.Artikolu 51. L-Istati Membri għandhom idaħħlu fis-seħħ il-liġijiet, ir-regoli u d-dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mit-30 ta' Settembru 1993. Huma għandhom jinfurmaw mill-ewwel lill-Kummissjoni dwar dan.Meta l-Istati Membri japplikaw dawn il-miżuri, dawn għandhom ikollhom referenza għal din id-Direttiva jew inkella jkunu akkumpanjati b'tali referenza fl-okkażjoni tal-pubblikazzjoni uffiċjali tagħhom. Il-metodi ta' kif issir referenza bħal din għandha tkun stabbilita mill-Istati Membri.2. L-Istati Membri għandhom jinfurmaw lill-Kummissjoni dwar it-test tad-disposizzjoniet tal-liġi nazzjonali li huma jadottaw fil-qasam ikkontrollat b'din id-Direttiva.Artikolu 6Din id-Direttiva hija indirizzata lill-Istati Membri.Magħmula fil-Lussemburgu, fit-28 ta' Ġunju 1993.Għall-KunsillIl-PresidentS. Auken[1] ĠU Ċ 100, 22.4.1992, p. 7.[2] ĠU Ċ 305, 23.11.1992, p. 120 uĠU Ċ 176, 28.6.1993.[3] ĠU Ċ 313, 30.11.1992, p. 11.[4] ĠU Ċ 112, 20.12.1973, p. 1.[5] ĠU Ċ 46, 17.2.1983, p. 1.[6] ĠU L 76, 6.4.1970, p. 1. {Direttiva kif emendata l-aħħar bid-Direttiva 91/441/KEE (ĠU L 242. 30.8.1991, p. 1).[7] ĠU L 42, 23.2.1970, p. 1. Direttiva kif emendata l-aħħar bid-Direttiva 92/53/KEE (ĠU L 225. 10.8.1992, p. 1).[8] ĠU L 159, 15.6.1974, p. 61.[9] ĠU L 32, 3.2.1977, p. 32.[10] ĠU L 223, 14.8.1978, p. 48.[11] ĠU L 197, 20.7.1983, p. 1.[12] ĠU L 36, 9.2.1988, p. 1.[13] ĠU L 214, 6.8.1988, p. 1.[14] ĠU L 226, 3. 8.1989, p. 1.--------------------------------------------------ANNESSEMENDI GĦALL-ANNESS GĦAD-DIRETTIVA 70/220/KEEANNESS I1.Il-paragrafu 1.5.2.1 jinbidel b'dan li ġej:"5.2.1. Vetturi b'magna bil-positive ignition għandu jsirilhom dawn it-testijiet:Tip I : (tirriproduċi l-emissjonijiet medji li joħorġu mit-tailpipe wara tluq kiesaħ)Tip II : (ħruġ ta' carbon monoxide b'veloċità baxxa)Tip III : (ħruġ ta' gassijiet mill-crankcase)Tip IV : (ħruġ ta' evaporazzjoni)Tip V : (reżistenza ta' tagħmir għal kontra t-tniġġis)."2.Il-paragrafu 5.2.2. għandu jitħassar.3.Il-paragrafu 5.2.3. jinqara kif ġej:"5.2.3. Vetturi b'magna bil-compression-ignition għandu jsirilhom dawn it-testijiet:- Tip I: (tirriproduċi l-emissjonijiet medji li joħorġu mit-tailpipe wara tluq kiesaħ)- Tip V: (reżistenza ta' tagħmir għal kontra t-tniġġis)."4.Il-paragrafu 5.2.4. għandu jitħassar.5.Il-Figura 1.5.2 tinbidel b'din il-figura ġdida li ġejja:"Figura 1.5.2Rotot differenti għall-approvazzjoni tat-tip u estensjoniTest għall-approvazzjoni tat-tip | Vetturi li jaħdmu b'magna positive-ignition tal-kategoriji M u N | Vetturi li jaħdmu b'compression ignition tal-kategoriji M1 u N1 |Tip I | Iva (massa ≤ 3,5 t) | Iva (massa ≤ 3,5 t) |Tip II | Iva (massa > 3,5 t) | — |Tip III | Iva | — |Tip IV | Iva (massa ≤ 3,5 t) | — |Tip V | Iva (massa ≤ 3,5 t) | Iva (massa ≤ 3,5 t) |Kondizzjonijiet ta' estensjoni | Sezzjoni 6 | —Sezzjoni 6—M2 u N2b'massa ta' referenza mhux aktar minn 2840 kg" |6.Il-paragrafu 5.3.1.2.1 għandu jinqara:"5.3.1.2.1. Test li jieħu total ta'…"(il-bqija tal-paragrafu jibqa' l-istess).7.Il-paragrafu 5.3.1.2.4. għandu jitħassar.8.Il-paragrafu 5.3.1.4:—It-tieni sentenza tinqara kif ġej:"Ir-riżultati jkunu mmultiplikati bi…"(il-bqija jibqa' l-istess);—It-tabella tinbidel b'dan li ġej:"Kategorija ta' vettura | Massa tar-referenza | Valuri ta' limitu || | RW | Massa ta' carbon monoxide | Massa magħquda ta' hydrocarbons u nitrogen oxides | partikuli [1]Massa ta' |L1 (g/km) | L2 (g/km) | L3 (g/km) |M [2] | Kollha | 2,72 | 0,97 | 0,14 |N1 [3] | Kategorija I | RW ≤ 1250 | 2,72 | 0,97 | 0,14 |Kategorija II | 1250 < RW≤ 1700 | 5,17 | 1,4 | 0,19 |Kategorija III | 1700 < RW | 6,9 | 1,7 | 0,25 |9.Il-paragrafu 5.3.2.1 jinqara kif ġej:"5.3.2.1. Dan it-test isir fuq vetturi li jaħdmu b'magni positive-ignition li għalihom it-test speċifikat fil-paragrafu 5.3.1 ma japplikax."10.Il-paragrafu 5.3.2.2 jinqara kif ġej:"5.3.2.2. Meta ttestjat f'konformità ma' l-Anness IV, il-kontenut ta' carbon monoxide li joħroġ bil-volum ta' gassijiet tal-exhaust meta l-magna tkun mistrieħa m'għandux jeċċedi aktar minn 3,5 % fl-issettjar speċifikat mill-fabbrikant, u m'għandhiex teċċedi aktar minn 4,5 % fil-limiti ta' l-aġġustament speċifikat f'dak l-Anness."11.Il-paragrafu 5.3.4.1 jinqara kif ġej:"5.3.4.1. It-test għandu jsir fuq il-vetturi kollha msemmija fis-Sezzjoni 1 barra dawk il-vetturi li għandhom magna b compression-ignition."12.Il-paragrafu 5.3.4.1, l-ewwel sentenza, jinqara kif ġej:"5.3.5.1. Dan it-test għandu jsir fuq il-vetturi kollha msemmija fis-Sezzjoni 1 li għalihom ikun japplika t-test speċifikat fil-paragrafu 5.3.1"(il-bqija jibqa' l-istess).13.Il-paragrafu 6.1.1. jinqara kif ġej:"6.1.1. Tipi ta' vetturi b'mases ta' referenza differenti.6.1.1.1. Approvazzjoni mogħtija għal tip ta' vettura tista' tiġi estiża biss għal tipi ta' vetturi li jkollhom massa ta' referenza li tkun teħtieġ l-użu ta' l-inerzja ekwivalenti li tmiss li tkun aktar għolja jew kull inerzja ekwivalenti li tkun aktar baxxa.6.1.1.2. Fil-każ ta' vetturi tal-kategorija N1 u vetturi tal-kategorija M msemmija fin-nota 2 tas-Sezzjoni 5.3.1.4, jekk il-massa tar-referenza tat-tip ta' vettura li għaliha tkun qed tintalab estensjoni ta' l-approvazzjoni tkun teħtieġ l-użu ta' flywheel ta' l-inerzja ekwivalenti aktar baxxa minn dik użata għal tip ta' vettura li jkun diġa approvat, l-estensjoni ta' l-approvazzjoni tingħata jekk il-masses tal-inkwinanti miksuba mill-vettura approvata diġà jkunu fil-limiti preskritti għall-vettura li għaliha tkun qed tintalab estensjoni ta' l-approvazzjoni."14.Paragrafu 7.1.1, it-tabella tinbidel b'dan li ġej:"Kategorija ta' vettura | Massa tar-referenza | Valuri ta' limitu |RW | Massa ta' carbon monoxide | Massa magħquda ta' hydrocarbons u nitrogen oxides | [4]Massa ta' partikuli |L1 (g/km) | L2 (g/km) | L2 (g/km) |M [5] | Kollha | 3,16 | 1,13 | 0,18 |N1 [6] | RW ≤ 1250 | 3,16 | 1,13 | 0,18 |1250 < RW≤ 1700 | 6,0 | 1,6 | 0,22 |1700 < RW | 8,0 | 2,0 | 0,29 |15.Paragrafu 8:—Is-Sezzjoni 8.1 għandha titħassar;—Fis-Sezzjoni 8.2 it-tieni vers għandu jaqra kif ġej:"— id-dispożizzjonijiet stabbiliti fl-Anness I għad-Direttiva 70/220/KEE, hekk kif emendata bid-Direttiva 88/76/KEE, għall-kategorija M1 (2) ta' vetturi li jaħdmu b'magni positive-ignition u li għandhom kapaċità ta' aktar minn 2 litri";—Is-Sezzjoni 8.3 tinqara kif ġej:"Għal vetturi tal-kategorija M1 (2) sal-1 ta' Lulju 1994 għall-approvazzjoni tat-tip, u sal-31 ta' Diċembru 1994 għall-ewwel dħul fis-servizz,u għal vetturi tal-kategorija N1 (3) sal-1 ta' Ottubru 1994 għall-approvazzjoni tat-tip, u sal-1 ta' Ottubru 1995 għall-ewwel dħul fis-servizz,il-valuri ta' limitu għall-masses magħquda ta' hydrocarbons u nitrogen oxides u għall-masses ta' partikuli ta' vetturi li għandhom magni jaħdmu b'compression ignition tat-tip direct-injection jinkisbu billi jiġu mmultiplikati il-valuri L2 u L3 murija fit-tabelli fil-paragrafu 5.3.1.4 (l-approvazzjoni tat-tip) u f'7.1.1.1. (il-verifika tal-konformità) b'fattur ta' 1,4.(2) Ara n-nota (2) tas-Sezzjoni 5.3.1.4.(3) Ara n-nota (3) tas-Sezzjoni 5.3.1.4."ANNESS III16.Paragrafu 2.3.1:—It-tieni paragrafu jinbidel bit-tliet paragrafi li ġejjin:"Għal vetturi tal-kategorija M (2), li jkollhom magna b'qawwa massima ta' mhux aktar minn 30kw u veloċità massima li ma teċċedix aktar minn 130 km/s, il-veloċità massima taċ-ċiklu extra-urban (it-Tieni Parti) għandha tkun limitata għal 90 km/s sal-1 ta' Lulju 1994.Għal vetturi tal-kategorija N1 (3), li jkollhom proporzjon ta' bejn qawwa u toqol li ma jkunx aktar minn 30kw/t (4) u veloċità massima li ma teċċedix aktar minn 130 km/s, il-veloċità massima taċ-ċiklu extra-urban (it-Tieni Parti) għandha tkun limitata għal 90 km/s sal-1 ta' Jannar 1996 għal vetturi li jaqgħu fil-kategorija I, u sal-1 ta' Jannar 1997 għal vetturi li jaqgħu fil-kategoriji II u III.Wara dawn id-dati, il-vetturi li ma jilħqux il-valuri ta' l-aċċelerazzjoni u tal-veloċità massima meħtieġa fit-tħaddim taċ-ċiklu, għandhom jitħaddmu bil-pedala tal-gass (accelerator control) magħfusa kollha sakemm dawn jerġgħu jilħqu għal darb'oħra l-kurva tat-tħaddim meħtieġa. Devjazzjonijiet miċ-ċiklu tat-tħaddim għandhom ikunu reġistrati fir-rapport tat-test.(2) Ara n-nota (2) tas-Sezzjoni 5.3.1.4.(3) Ara n-nota (3) tas-Sezzjoni 5.3.1.4.(4) Massa sostanzjali teknikament permissibbli kif dikjarata mill-fabbrikant."17.Il-paragrafu 7.1 jinqara kif ġej:"7.1. Kif jittieħdu l-kampjuniIl-proċess ta' kif jittieħdu l-kampjuni jibda fil-bidu tal-ewwel ċiklu elementari urban kif definit fil-paragrafu 6.2. u jintemm fi tmiem tal-perjodu tal-mistrieħ ta' l-aħħar fiċ-ċiklu extra-urban (it-Tieni Parti)."ANNESS IV18.Il-paragrafu 2.2 jinqara kif ġej:"2.2. Matul it-test, it-temperatura ambjentali għandha tkun bejn 293 u 303 K (20 u 30 °C).Il-magna għandha titħalla tisħon sakemm it-temperaturi kollha tal-mezzi tal-kesħa u l-lubrikazzjoni, kif ukoll il-pressjoni tal-mezzi tal-lubrikazzjoni jkunu laħqu ekwilibriju."19.Il-paragrafu 2.5.2.1 jinqara kif ġej:"2.5.2.1. L-ewwel għandu jittieħed kejl meta jkun għadu kif sar l-issettjar, f'konformità mal-kondizzjonijiet stabbiliti mill-fabbrikant."ANNESS V20.Il-paragrafu 2.1 jinqara kif ġej:"2.1. It-test tat-tip III għandu jsir fuq vettura li jkollha magna positive-ingition li tkun bla ħsara għat-test tat-tip I jew III skond kif applikabbli."ANNESS IX21.PARTI IIIl-paragrafu 1.5 għandu jitħassar.[1] "Għal magni li jaħdmu b'compression ignition.[2] "B'eċċezzjoni:- "li huma ddisinjati biex iġorru aktar minn sitt persuni inkluż is-sewwieq,- "vetturi li l-massa massima tagħhom tkun teċċedi l-"2500" kg.[3] "U dawk il-vetturi tal-kategorija M li huma speċifikat fin-nota 2."[4] "Għal magni b'compression ignition.[5] "Ara n-nota 2 tas-Sezzjoni 5.3.1.4.[6] "Ara n-nota 3 tas-Sezzjoni 5.3.1.4."--------------------------------------------------


Avviż Legali Importanti

|

31985L0591

Id-Direttiva tal-Kunsill ta' l-20 Diċembru 1985 li tirrigwarda l-introduzzjoni ta' metodi Komunitarji għat-teħid tal-kampjuni u l-analiżi għall-monitoraġġ ta' l-oġġetti ta' l-ikel maħsuba għall-konsum mill-bniedem

Official Journal L 372 , 31/12/1985 P. 0050 - 0052 Finnish special edition: Chapter 13 Volume 15 P. 0015  Spanish special edition: Chapter 13 Volume 19 P. 0054  Swedish special edition: Chapter 13 Volume 15 P. 0015  Portuguese special edition Chapter 13 Volume 19 P. 0054  CS.ES Chapter 13 Volume 008 P. 83  - 85 ET.ES Chapter 13 Volume 008 P. 83  - 85 HU.ES Chapter 13 Volume 008 P. 83  - 85 LT.ES Chapter 13 Volume 008 P. 83  - 85 LV.ES Chapter 13 Volume 008 P. 83  - 85 MT.ES Chapter 13 Volume 008 P. 83  - 85 PL.ES Chapter 13 Volume 008 P. 83  - 85 SK.ES Chapter 13 Volume 008 P. 83  - 85 SL.ES Chapter 13 Volume 008 P. 83  - 85

		Id-Direttiva tal-Kunsillta' l-20 Diċembru 1985li tirrigwarda l-introduzzjoni ta' metodi Komunitarji għat-teħid tal-kampjuni u l-analiżi għall-monitoraġġ ta' l-oġġetti ta' l-ikel maħsuba għall-konsum mill-bniedem(85/591/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ewropea u b'mod partikolari l-Artikolu 100 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-produzzjoni, il-fabbrikazzjoni, il-marketing u l-użu ta' l-oġġetti ta' l-ikel maħsuba għall-konsum mill-bniedem huma ta' importanza konsiderevoli fil-Komunità Ekonomika Ewropea;Billi l-metodi tat-teħid tal-kampjuni u l-analiżi wżati għal dan l-iskop jista' jkollhom riperkussjonijiet diretti fuq l-istabbiliment u l-funzjonament tas-suq komuni; billi għandhom, għalhekk, jiġu armonizzati;Billi l-istabbiliment ta' il-metodi ta' teħid ta' kampjuni u analiżi jikkostitwixxi miżura ta' natura purament xjentifika u teknika; billi hija meħtieġa proċedura rapida li tiżviluppa, ittejjeb u tissuplimenta dawn il-metodi; billi, sabiex tiġi ffaċilitata l-adozzjoni ta' dawn il-miżuri, għandha tiġi introdotta proċedura għall-kooperazzjoni mill-qrib bejn l-Istati Membri u l-Kummissjoni fil-Kumitat Permanenti ta' l-Oġġetti ta' l-Ikel,ADOTTA DIN ID-DIRETTIVA:L-Artikolu 11. Meta jkun meħtieġ li jiġu introdotti metodi Komunitarji għat-teħid tal-kampjuni jew l-analiżi bil-għan li jiġu stabbiliti l-kompożizzjoni, il-kondizzjonijiet tal-fabbrikazzjoni, l-imballaġġ jew l-ittikkettjar ta' oġġett ta' l-ikel, dawn il-metodi għandhom jiġu adottati mill-Kummissjoni jew mill-Kunsill kif ikun xieraq skond il-proċedura stabbilita fl-Artikolu 4.2. Il-paragrafu 1 għandu jkun mingħajr preġudizzju għal kull dispożizzjoni speċifika bħalissa fis-seħħ jew adottata minn issa 'l quddiem fil-kuntest tar-regoli speċjali Komunitarji.3. Għall-għanijiet biex jiġi stabbilit jekk huwiex meħtieġ li jiġu introdotti l-miżuri pprovvduti fil-paragrafu 1, għandhom jitqiesu l-kriterji li ġejjin b'mod partikolari:(a) il-ħtieġa li jiġi żgurat illi l-liġi Komunitarja tiġu applikata b'mod uniformi;(b) l-eżistenza ta' ostakoli għall-kummerċ intra-Komunitarju;(ċ) in-natura permanenti jew rikorrenti tal-kriterji riferiti fil-(a) jew fil-(b).L-Artikolu 21. Id-Direttivi pprovduti fl-Artikolu 1 għandhom iqisu l-istat tat-tagħrif xjentifiku u tekniku, b'mod partikolari tal-metodi pprovati għat-teħid tal-kampjuni u l-analiżi.2. Dawn id-Direttivi għandhom jispeċifikaw it-termini ta' żmien xierqa sabiex l-Istati Membri jimplimentawhom.3. L-introduzzjoni tal-miżuri pprovduti fl-Artikolu 1(1) m'għandhiex tipprekludi lill-Istati Membri milli jużaw metodi oħra ttestjati u xjentifikament validi sakemm dawn ma jfixklux il-moviment liberu ta' prodotti rrikonoxxuti bħala li jikkonformaw mar-regoli skond il-metodi Komunitarji. Madankollu, fil-każ ta' differenzi fl-interpretazzjoni tar-riżultati, dawk miksuba bl-użu tal-metodi Komunitarji għandhom ikunu determinanti.4. Il-metodi ta' l-analiżi introdotti għandhom jikkonformaw mal-kriterji stabbiliti fl-Anness.5. Mingħajr preġudizzju għall-Artikolu 3, l-emendi meħtieġa għad-Direttivi eżistenti sakemm u safejn ikunu xierqa minħabba l-istat avvanzat tat-tagħrif xjentifiku u teknoloġiku jistgħu, fuq it-talba ta' Stat Membru, jiġu adottati permezz tal-proċedura pprovduta fl-Artikolu 4.L-Artikolu 31. Meta Stat Membru jkollu xhieda ddettaljata illi miżura adottata skond l-Artikolu 1 ma tkunx adatta f'każ partikolari għal raġunijiet tekniċi jew minħabba li mhix konklussiva biżżejjed għall-eżami ta' kwistjoni importanti tas-saħħa, dak l-Istat Membru jista' jissospendi temporanjament il-miżura kkonċernata fit-territorju tiegħu iżda għal dak il-każ partikolari biss. Għandu jgħarraf minnufih b'dan lill-Istati Membri l-oħra u lill-Kummissjoni u jagħti r-raġunijiet għad-deċiżjoni tiegħu.2. Il-Kummissjoni għandha teżamina mill-aktar fis possibbli x-xhieda mogħtija mill-Istat Membru u mbagħad tikkonsulta lill-Istati Membri fil-Kumitat Permanenti ta' l-Oġġetti ta' l-Ikel imsemmi fl-Artikolu 4, u wara dan tagħti l-opinjoni tagħha minnufih u tieħu l-miżuri adatti.3. Jekk il-Kummissjoni tqis illi huma meħtieġa emendi għall-miżura adottata skond l-Artikolu 1 sabiex jiġu riżolti d-diffikultajiet imsemmija fil-paragrafu 1, għandha tagħti bidu għall-proċedura stabbilita fl-Artikolu 4. L-Istat Membru li jkun issospenda l-miżura Komunitarja jista', f'dak il-każ, jissokta jagħmel dan sakemm l-emendi jidħlu fis-seħħ.L-Artikolu 41. Meta tiġi invokata l-proċedura stabbilita f'dan l-Artikolu, il-kwistjoni għandha tiġi riferita lill-Kumitat Permanenti ta' l-Oġġetti ta' l-Ikel stabbilit bid-Deċiżjoni 69/414/KEE [4] (minn issa 'l quddiem imsejjaħ "il-Kumitat") mill-President tiegħu, fuq l-inizjattiva tiegħu stess jew fuq it-talba ta' rappreżentant ta' Stat Membru.2. Ir-rappreżentant tal-Kummissjoni għandu jissottometti lill-Kumitat abbozz tal-miżuri li jridu jittieħdu. Il-Kumitat għandu jagħti l-opinjoni tiegħu dwar dan l-abbozz fit-terminu taż-żmien stabbilit mill-President wara li jikkunsidra l-urġenza tal-kwistjoni. L-opinjonijiet għandhom jiġu mogħtija b'maġġoranza ta' 45 vot, bil-voti ta' l-Istati Membri jiġu ppeżati kif ipprovdut fl-Artikolu 148(2) tat-Trattat. Il-President m'għandux jivvota.3. (a) Meta l-miżuri previsti jkunu skond l-opinjoni tal-Kumitat, il-Kummissjoni għandha tadottahom;(b) Meta l-miżuri previsti ma jkunux skond l-opinjoni tal-Kumitat, jew jekk ma tingħata l-ebda opinjoni, il-Kummissjoni għandha tissottometti proposta lill-Kunsill mingħar dewmien dwar il-miżuri li jridu jittieħdu. Il-Kunsill għandu jaġixxi b'maġġoranza kkwalifikata;(ċ) Jekk il-Kunsill ma jkunx aġixxa fi żmien tliet xhur mis-sottomissjoni tal-proposta, il-miżuri proposti għandhom jiġu adottati mill-Kummissjoni.L-Artikolu 5L-Istati Membri għandhom, f'perjodu taż-żmien ta' sentejn wara n-notifika tagħha [5], idaħħlu fis-seħħ permezz ta' liġi, regolament jew azzjoni amministrattiva kull dispożizzjoni meħtieġa sabiex jikkonformaw ma' din id-Direttiva. Għandhom jgħarrfu lill-Kummissjoni b'dan minnufih.L-Artikolu 6Din id-Direttiva hija indirizzata lill-Istati Membri.Magħmula fi Brussel, fl-20 ta' Diċembru 1985.Għall-KunsillIl-PresidentR. Steichen[1] ĠU C 53, ta' l-24.2.1984, p. 9.[2] ĠU C 46, tat-18.2.1985, p. 95.[3] ĠU C 44, tal-15.2.1985, p. 1.[4] ĠU L 291, tad-19.11.1969, p. 9.[5] Din id-Direttiva ġiet nnotifikata lill-Istati Membri fit-23 Diċembru 1985.--------------------------------------------------L-ANNESS1. Metodi ta' analiżi li għandhom jiġu kkunsidrati għall-adozzjoni taħt id-dispożizzjonijiet tad-Direttiva għandhom jiġu eżaminati fir-rigward tal-kriterji li ġejjin:(i) l-ispeċifiċità,(ii) l-eżattezza,(iii) il-preċiżjoni; varjabilitajiet ta' repetibilità intra-laboratorja (fil-laboratorju) u riproduċibilità inter-laboratorja (fi u bejn il-laboratorji),(iv) il-limitu ta' kxif,(v) is-sensittività,(vi) il-pratikabilità u l-applikabilità,(vii) kriterji oħra li jistgħu jintagħżlu kif meħtieġ.2. Il-valuri ta' preċiżjoni msemmija f'1(iii) għandhom jiġu ottenuti minn prova kollaborattiva li ġiet kondotta skond protokoll rikonoxxut internazzjonalment dwar provi kollaborattivi (e.ż. L-Organizzazzjoni Internazzjonali ta' Standardizzazzjoni "Il-Preċiżjoni ta' Metodi ta' Test" (ISO 5725/1981)). Il-valuri tar-rata ta' repetizzjoni u riproduċibbiltà għandhom jiġu espressi f'forma rikonoxxuta internazzjonalment (e.ż. l-intervalli ta' kunfidenza ta' 95 % kif definit mill-ISO 5725/1981). Ir-riżultati mill-prova kollaborattiva għandhom jiġu ppubblikati jew ikunu disponibbli b'mod liberu.3. Metodi ta' analiżi li huma applikabbli b'mod uniformi għal varji gruppi ta' komoditajiet għandhom jingħataw preferenza fuq metodi li japplikaw biss għal komoditajiet individwali.4. Metodi ta' analiżi adottati taħt din id-Direttiva għandhom jiġu edited fi preżentazzjoni standard għal metodi ta' analiżi rakkomandati mill-Organizzazzjoni Internazzjonali għall-Istandardizzazzjoni.--------------------------------------------------